জামিয়া আরাবিয়া খাদিমুল ইসলাম
জামিয়া আরাবিয়া খাদিমুল ইসলাম ঢাকার বৃহত্তর মিরপুরের ১৩ নং সেকশন টিনশেড কলোনী এলাকায় অবস্থিত একটি কওমি মাদ্রাসা। ১৯৮৫ সালে মোহাম্মদুল্লাহ হাফেজ্জী এই মাদ্রাসা প্রতিষ্ঠা করেন। ২০০৪ সালে এখানে দাওরায়ে হাদিস (মাস্টার্স) খোলা হয়। ২০২৩ সালে মাদ্রাসার ছাত্র সংখ্যা ৬২৯ ও শিক্ষক ও স্টাফ ৪৭ জন। প্রতি বছর হাদিসের গড় ছাত্র প্রায় ৫০ জন। বর্তমানে ইফতা বিভাগ তথা উচ্চতর ইসলামি আইন ও ফারায়েজ বিভাগ এবং তাফসির কোর্স চালু করা হয়েছে। মাদ্রাসার বর্তমান প্রিন্সিপাল মাওলানা শহীদুল্লাহ কাসেমী।